O grenada a fost aruncata catre soldatii francezi, la Ouagadougou, chiar inainte de sosirea presedintelui francez Emmanuel Macron in Burkina Faso, relateaza Reuters. De asemenea, mai multi protestatari au ridicat baricade si au incendiat pneuri spre Universitatea din capitala tarii din Africa de Vest, unde liderul Frantei era asteptat sa tina un discurs studentilor, relateaza AFP.





Grenada, care a ranit trei oameni, a fost aruncata luni noaptea spre marti la cateva ore inainte de sosirea lui Macron la Ouagadougou, pentru a tine un discurs in fata a 800 de studenti.





“Haideti sa punem lucrurile in perspectiva si sa ne pastram calmul”, a spus Macron intr-o conferinta de presa.





“Este doar o grenada, nu uit mortile pe care au trebuit sa le sufere oamenii vostri ieri si in saptamanile si lunile de dinainte. Si sunt victime a ce? Nu a unei reactiei vizitei presedintelui Frantei. Sunt victimele terorismului, a terorismului mortal impotriva caruia toti luptam cu determinare”, a declarat Macron.





Mai tarziu, marti, au fost aruncate pietre in una dintre masinile care faceau parte din delegatia lui Macron.





Potrivit AFP, mai multi protestatari au ridicat baricade si au ars anvelope pe drumul care duce la Universitatea unde Macron tine discursul.





Protestatarii au scandat sloganuri precum “Jos cu exploatarea Africii de catre Occident”.